Aarhuus Stifts-Tidende, 1837-03-07
En velhavende Kjøbmand her, ved Navn Brown, skal have forenet sig med adskillige andre Kjøbmændsfamilier og en Udvandring til Ny=Holland, den første Coloni, som herfra afgaaer." (Allg. 3. Fra Sjælland. Fra Slagelse erfares, at der den senere Tid skal være forøvet mange Smaatyve rier. Saaledes er der i et Tidsløb af 14 Dage bortstiaalet, mod al Sømmelighed, fra en Justitsembedsmand: en lækker Dyrekølle, der hang paa en Gavl neppe 3 Alen ud fra og lige over for Sovekammeret, hvori en Vaagekone var og havde tændt Lys, men dette Tyveri skylder man ogsaa, til Ære for Menneskeheden, en Hund for, som strax er bleven fængslet, men intet vil bekjende. – Fremdeles er der ved at opbryde en Kiste bortstiaalet fra en Tjenestekarl 100 Rbd. og et Pibetøi. Randsagning fandt imidlertid ikke strax Sted hos den Mistænkte i Landjurisdictionen, da Vedkommende, hos hvem Tilladelse dertil blev begjært, fandt det uhensigtsmæssigt at efterspore Penge, og Pibetøiet ikke strax blev savnet. - Men meest drives Tyveri med at afskjære Hestehaler, og der hengaaer neppe nogen Torvedag uden at denne Forbrydelse begaaes i Kjøbmændenes Stalde paa saavel Kjøbmændenes som Bøndernes Heste, Eierne til ikke ringe Tab og Ærgrelse. Og det er heller ikke gandske Spøg for dem; thi Hestene vanzires jo ved saadan Beklipning, deres Værdi formindskes, og Bønderne, som saaledes komme tilkort i en Mands Gaard, ere ikke for at tage derind igjen, hvorover Søgningen altsaa gaaer fra Stedet. Dog ikke nok dermed: Tyvenes Hang eller Trang er endogsaa gaaet dertil, at de bortsnappe Maden paa Jlden. Saaledes blev der for nogle Dage siden i en i stor Drift værende Kjøbmands Kjøkken stiaalet Kjødet af Gryden, som stod til Kog paa Jlden for Folkene. Dette synes dog at være noget nærgaaende, hvis det ikke engang kommer dertil, at man skjæler Maden af Munden paa Folk. - Uden at ville sige noget paa Tingen selv, leed Retfærdigheden i samme Tidsløb et temmeligt Skaar, ved en interessant Godmodighed, som en Bestiaalen viste mod sin Tyv. Denne – en aldrende Haandværksvend - havde ved høilys Dag stiaalet i en Professionists Stue, Kjøle, Vest og Beenklæder, og var lykkelig og vel kommen afsted til Ringsted dermed, da han af Eieren blev antruffen. J Stedet for nu at flygte eller skjule Gjerningen, gik Tyven med Frimodighed Kosternes Eier imøde med de Ord: "Jeg veed, hvad De søget; her er Deres Klæder; jeg har taget dem af Trang, og beder Dem derfor at tilgive mig." Den Bestjaalne, uden at hensee til al sin Strabadse og Udgift ved at ride paa en leiet Hest circa 4 Miil, fandt Grunden antagelig, og gav endnu oven i Kjøbet Tyven en Mark til Reisepenge, hvormed denne Justitssag saaledes var ageret og paakiendt. – Som forhen anmeldt fandtes i afvigte Efteraar tvende gamle Ægtefolk myrdede i deres Bolig i Bierre, under Grevskabet Holsteinborg. Da Flere skulle være mistænkte for dette Mord, alle vi med at berette, at en Kludehandler nu har tilstaaet at have dræbt de fornævnte Personer, og frarøvet dem endeel Penge og Tøi. Han sidder i Slagelse Arrest. - Forrige Løverdags Nat afbrændte den imellem Kallundborg og Slagelse beliggende Augerup Mølle og Kroe. Endeel Kreature samt det meste af Ind= og Udboet er blevet et Rov for Luerne. Khvns Børs-Cours den 3die Marts 1837. Spr. 202. B. Disc. 4 pCt. a vista 202 12.